钦定古今图书集成/明伦汇编/闺媛典/第167卷 > 杨文瑜妻王氏
## 钦定古今图书集成/明伦汇编/闺媛典/第167卷 > 杨文瑜妻王氏

按《宁波府志》：“王氏，鄞人杨文瑜妻。瑜戕于傲弟，不得
其死。氏年二十八，号泣屡绝，愤欲自经，以方娠不果。
姑以家贫，必欲夺其志，氏吁天誓以必死。逾月生子
镐，遂含冤茹苦，抚遗孤成立，足不逾阈，目不窥户，言
笑不苟，屏绝膏沐，宗戚罕接其面。岁时追祀，辄涕泣
不食。养其姑，虽值凶荒，不缺甘旨。嘉靖壬午，有诏旌”
其门。